Kamu bisa jelasin ke aku soal Kelumpang burung dalam bahasa melayu?

Kelumpang burung (Sterculia parviflora) ialah spesies tumbuhan dalam famili Sterculiaceae yang berasal dari Asia beriklim tropika. Tumbuhan ini berkait dengan koko (Theobroma cacao) dan buah kola (Cola nitida).

Buahnya amat digemari oleh kebanyakan burung. Sterculia berasal daripada perkataan Sterculius ("raja kompos") dalam mitologi Rom, yang merujuk kepada aroma bunga yang kurang menyenangkan bagi genus ini. Sterculia parviflora dikatakan sebagai salah satu daripada Stercularia yang terbesar di rantau ini. Pokok ini boleh mencapai ketinggian sehingga 7-20 cm dan batang berukuran 180 cm dengan kulit kayu yang bewarna seakan-akan merah jambu.

Kelumpang burung mempunyai daun ringkas yang berbentuk bujur dan bujur elips bersaiz 10-27 cm panjang dan 5-15 cm lebar. Lenggai biji benihnya yang besar serta berwarna merah dengan tekstur baldu, sangat menyerlah untuk menarik perhatian hidupan liar terutama burung serta spesies pemakan buah. Tupai amat suka memakan buahnya sebelum lenggai biji benih tersebut terbuka bagi mendapatkan biji hitam di dalamnya. Monyet pula dikatakan gemar meminum jus dari lenggai biji benih yang belum terbuka.